alexandrainst/scandi-wiki huggingface dataset:
Sljudjanka

Sljudjanka (russisk Слюдя́нка) er ein by i Irkutsk oblast i Russland med om lag 19 000 innbyggjarar. Han ligg ved sørvestenden av Bajkalsjøen, rundt 80 km sørvest for Irkutsk. 

Sljudjanka vart grunnlagt som ein busetnad ved ein stasjon på den transsibirske jernbanen i 1905. Han fekk bystatus i 1936.

Busetnader grunnlagde i 1905
Svirsk

Svirsk (russisk Свирск) er ein by i Irkutsk oblast i Russland med om lag 14 000 innbyggjarar. Han ligg på venstre breidda (i vest) av Bratsk-reservoaret i elva Angara, rundt 150 km nordvest for Irkutsk. 

Busetnaden Svirskaja (russisk: Свирская) har vore kjend sidan andre halvdel av 1700-talet. Svirsk fekk bystatus i 1949.

Busetnader grunnlagde på 1700-talet
Tajsjet

Tajsjet (russisk Тайше́т) er ein by i Irkutsk oblast i Russland med om lag 35 000 innbyggjarar. Han ligg ved elva Birjusa, rundt 580 km nordvest for Irkutsk. 

Busetnaden vart grunnlagt i 1897 i samband med bygginga av den transsibirske jernbanen. Han fekk bystatus i 1938. Tajsjet er eit jernbaneknutepunkt, der den transsibirske jernbanen og Bajkal-Amur-jernbanen møter kvarandre.

Kjelder 
 Delar av denne artikkelen bygger på «Tajsjet» frå , den 25. januar 2009. 
 

Busetnader grunnlagde i 1897
Ust-Kut

Ust-Kut (russisk Усть-Кут) er ein by i Irkutsk oblast i Russland med om lag 45 000 innbyggjarar. Han ligg ved elva Lena, rundt 510 km nordvest for Irkutsk. 

Byen vart grunnlagt i 1631 av kosakk-ataman Ivan Galkin, som bygde eit fort der. Staden fekk offisiell bystatus i 1954. 

I 1951 nådde jernbanen frå Tajsjet fram til Ust-Kut. Byen vart dermed den første og einaste elvehamna ved elva Lena med jernbanesamband, og han vart dermed eit viktig knutepunkt for transport til og frå stader langs Lena, så som mesteparten av Sakha. Ust-Kut markerte slutten på jernbanelinja til i 1974, då byggearbeidet starta på utvidinga av banen, som no er kjend som Bajkal-Amur-Magistral (BAM, austover mot Bajkalsjøen og vidare. Byen vart hovudkvarter under bygginga av den vestlege seksjonen av BAM. 

Ust-Kut lufthamn ligg 9 km nord for byen.

Leon Trotskij var i eksil i Ust-Kut i nokre år.

Kjelder 
 Delar av denne artikkelen bygger på «Ust-Kut» frå , den 25. januar 2009. 
 

Busetnader grunnlagde i 1631
Vikhorevka

Vikhorevka (russisk Вихоревка) er ein by i Irkutsk oblast i Russland med om lag 25 000 innbyggjarar. Han ligg ved elva Vikhorevka, ei sideelv til Angara, rundt 470 km nordvest for Irkutsk, og 30 km vest for Bratsk.

Vikhorevka vart grunnlagd i 1957 som ein arbeidarbusetnad under bygginga av jernbanen Tajsjet–Bratsk. Han fekk bystatus i 1966.

Busetnader grunnlagde i 1957
Zjeleznogorsk-Ilimskij

Zjeleznogorsk-Ilimskij (russisk Железного́рск-Или́мский) er ein by i Irkutsk oblast i Russland med om lag 25 000 innbyggjarar. Han ligg rundt 480 km nord for Irkutsk. 

Byen vart grunnlagd i 1948 som ein busetnad ved ei gruve for jernmalm. Han fekk bystatus i 1965.

Kjelder 
 Delar av denne artikkelen bygger på «Zjeleznogorsk-Ilimskij» frå , den 25. januar 2009. 
 

Busetnader grunnlagde i 1948
Zima

Zima (russisk Зима) er ein by i Irkutsk oblast i Russland med om lag 35 000 innbyggjarar. Han ligg der den transsibirske jernbanen kryssar elva Oka, ei sideelv til Angara, rundt 240 km nordvest for Irkutsk. 

Landsbyen Staraja Zima (russisk: Старая Зима) vart grunnlagt i 1743. I 1898 nådde den transsibirske jernbanen landsbyen, og jernbanestasjonen Zima vart grunnlagd. I 1922 fekk landsbyen bystatus.

Kjende folk frå Zima 
 Jevgenij Jevtusjenko – russisk diktar

Bakgrunnsstoff 
 Zima på MojGorod.ru (russisk)

Kjelder 
 Delar av denne artikkelen bygger på «Byen Zima» frå , den 25. januar 2009. 
 

Busetnader grunnlagde i 1743
Amursk

Amursk (russisk Аму́рск) er ein by i Khabarovsk kraj i Russland med om lag 45 000 innbyggjarar. Han ligg på venstre breidda av elva Amur, rundt 60 km nordaust for Khabarovsk og 60 km sør for Komsomolsk-na-Amure. 

Amursk vart grunnlagd i 1958 og fekk bystatus i 1973.

Busetnader grunnlagde i 1958
Bikin

Bikin (russisk Бики́н) er ein by i Khabarovsk kraj i Russland med om lag 19 000 innbyggjarar. Han ligg ved elva Bikin, ei sideelv til Ussuri, rundt 200 km sørvest for Khabarovsk. 

Bikin vart grunnlagt i 1885 med namnet Bikinskaja. Staden fekk bystatus i 1938.

Busetnader grunnlagde i 1885
Nikolajevsk-na-Amure

Nikolajevsk-na-Amure (russisk Никола́евск-на-Аму́ре) er ein by i Khabarovsk kraj i Russland. Byen ligg 80 km frå munningen til Amur, 650 km nordaust for Khabarovsk. Ved folketeljinga i 2010 hadde han 22 752 innbyggjarar. 

Den russiske busetnaden vart grunnlagd som Nikolajevskij av Gennadij Nevelskoj 13. august 1850. Byen vart kalla opp etter tsar Nikolaj I av Russland. Han fekk byrettar og og namnet Nikolajevsk-na-Amure i 1856.

Byen vart ei viktig kommersiell hamn og vart administrativt senter for regionen til 1880, då guvernøren vart flytta til Khabarovsk. Anton Tsjekhov vitja byen på reisa si til Sakhalin i 1890, og merka seg at folketalet minka raskt. Nikolajevsk kom ut av resesjonen i 1896 då det vart oppdaga gull i nærleiken og som følgje av nyoppretta laksefiskeri. 

Under den russiske borgarkrigen fall folketalet i byen frå 15 000 til 2 000, etter at ein lokal partisanleiar, som seinare vart avretta av dei same bolsjevikane han var meint å høyre til, jamna byen med jorda og massakrerte den japanske minoriteten i byen.

Kjelder 

 Delar av denne artikkelen bygger på «Nikolajevsk-na-Amure» frå , den 25. januar 2009. 

Busetnader grunnlagde i 1850
Sovetskaja Gavan

Sovetskaja Gavan (russisk Сове́тская Га́вань) er ein by i Khabarovsk kraj i Russland med om lag 30 000 innbyggjarar. Han er ei hamn ved Tartarsundet og det austlege endepunktet på BAM-jernbanen.

Den 23. mai 1853 oppdaga løytnanten N. Bosjnjak ei naturleg hamn her som bestod av fleire bukter, og kalla ho Gavan imperatora Nikolaja ('keisar Nikolaj si hamn'). Namnet vart seinare justert til Imperatorskaja Gavan (Keisarhamna) i 1922. Under sovjettida fekk han namnet Sovetskaja Gavan og i 1941 fekk han bystatus.

Kjelder 
 Delar av denne artikkelen bygger på «Sovetskaja Gavan» frå , den 25. januar 2009. 
 

Busetnader grunnlagde i 1853
Vjazemskij

Vjazemskij (russisk Вя́земский) er ein by i Khabarovsk kraj i Russland med om lag 15 000 innbyggjarar. Han ligg rundt 100 km sørvest for Khabarovsk, ved elva Ussuri og grensa mot Kina. 

Vjazemskij vart grunnlagd i 1894 som ein busetnad ved jernbanestasjonen Vjazemskaja (russisk Вя́земская). Han fekk status som byliknande busetnad i 1938, og bystatus i 1951.

Busetnader grunnlagde i 1894
Andreapol

Andreapol (russisk Андреа́поль) er ein by i Tver oblast i Russland med om lag 9000 innbyggjarar. Han ligg i Valdajhøgdene, ved den øvre delen av elva Daugava, 220 km vest for Tver.

Historie 
Landsbyen Dubna like ved Andreapol vart først nemnt i skriftlege kjelder i 1489. Byen sjølv går tilbake til 1907, då det vart bygd ei jernbanelinje til området, og ein jernbanestasjon opna. Under andre verdskrigen vart distriktet og stasjonen okkupert av tyske styrkar (hausten 1941 — vinteren 1942). Andreapol fekk bystatus i 1967.

Økonomi og næringsliv 
Andreapol ligg i eit område med mykje skog. Tømmerindustrien er derfor dominerande i byen, med mellom anna eit stort sagbruk. Byen har òg ein stor jordbruksretta verksemd, samt produksjon av porselen.

Tre kilometer aust for byen ligg Andreapol flybase, ein viktig jagerflybase for forsvaret av Moskva.

Kjelder 
 Delar av denne artikkelen bygger på «Andreapol» frå , den 25. januar 2009. 
 

Busetnader grunnlagde i 1907
Belyj i Tver oblast

Belyj (russisk Бе́лый) er ein by i Tver oblast i Russland med om lag 3800 innbyggjarar. Byen ligg ved elva Obsja, rundt 220 km sørvest for Tver. 

Belyj er det russiske ordet for «kvit», men det er ukjent kvifor byen har fått dette namnet. Han vart første gong nemnt i 1359 som eit fort i fyrstedømmet Smolensk, og som hamna under Litauen ved slutten av hundreåret. På 1400-talet vart han eit sete for Belskij-greina av det herskande Gediminide-dynastiet. Byen vart erobra av Storfyrstedømet Moskva i 1503. Tre år seinare bygde dei ei stor borg, som litauarane omleira i 1508. Byen hamna igjen under Det polsk-litauiske samveldet mellom 1618 og 1654.

Kjelder 
 Delar av denne artikkelen bygger på «Belyj i Tver oblast» frå , den 25. januar 2009. 
 

Busetnader grunnlagde på 1300-talet
Bezjetsk

Bezjetsk (russisk Бежецк) er ein by i Tver oblast i Russland med om lag 25 000 innbyggjarar. Han ligg ved elva Mologa, 120 km nordaust for Tver. 

Bezjetsk vart først nemnt på 1100-talet som Bezjitsji, og han låg då under Novgorod. Tidleg på 1400-talet vart distriktet Bezjetskij Verkh annektert av Storfyrstedømet Moskva. 

Sju kilometer sørvest for byen ligg den store flybasen Dorokhovo.

Kjelder 
 Delar av denne artikkelen bygger på «Bezjetsk» frå , den 25. januar 2009.
Bologoje

Bologoje (russisk Болого́е) er ein by og eit jernbaneknutepunkt i Tver oblast i Russland med om lag 25 000 innbyggjarar. Han ligg 160 km nordvest for Tver. 

Grunnlegginga av byen vert rekna til 1495, då han vart nemnt første gong i historiske dokument. Namnet «Bologoye» har opphav i Bologojesjøen like ved byen. I 1851 vart Bologoje ein stasjon på jernbanen Moskva-St. Petersburg. Noko seinare på 1800-talet vart jernbanen Rybinsk – Pskov – Vindava lagt gjennom Bologoje, som dermed vart eit viktig jernbaneknutepunkt. Jernbanerelatert industri har medverka mykje til veksten i byen sidan den gong. Bologoje fekk offisiell bystatus i 1926.

Bakgrunnsstoff 
 Informasjonsportal for Bologoje (russisk)

Busetnader grunnlagde i 1490-åra
Kaljazin

Kaljazin (russisk Каля́зин) er ein by i Tver oblast i Russland med om lag 14 000 innbyggjarar. Han ligg ved elva Volga, 125 km aust-nordaust for Tver. 

Kaljazin er først nemnt på 1100-talet som ein sloboda, eller busetnad for personar som var fritekne frå å betale skatt. Byen vart viktigare då Makarjevskij-klosteret vart grunnlagd på motsett side av Volga på 1400-talet. Dette klosteret var det mest merkverdige landemerket i Kaljazin og bestod av mange bygningar av historisk interesse, mellom anna eit refektorium frå 1525. 

I 1940 vart klosteret og storparten av den gamle bydelen sett under vatn då Uglitsj-reservoaret vart bygt. Byen vart etter det i praksis flytta til ein ny og høgareliggande stad.

Bakgrunnsstoff 
 Kaljazin si historie  (russisk)
 Fotografi frå Kaljazin

Kjelder 
 Delar av denne artikkelen bygger på «Kaljazin» frå , den 25. januar 2009. 
 

Byar ved Volga
Kasjin

Kasjin (russisk Ка́шин) er ein by i Tver oblast i Russland med om lag 15 000 innbyggjarar. Han ligg rundt 120 km nordaust for Tver.

Byen Kasjin vart første gong nemnt i skriftlege kjelder i 1238, da han vart plyndra av mongolane. I 1382 vart Kasjin annektert av Fyrstedømet Tver, og i 1486 kom det under Storfyrstedømet Moskva saman med resten av Fyrstedømet Tver.

Bakgrunnsstoff 
 Kasjin si historie og monument

Kjelder 

 Delar av denne artikkelen bygger på «Kasjin» frå , den 25. januar 2009. 

Busetnader grunnlagde på 1200-talet
Konakovo

Konakovo (russisk Конаково) er ein by i Tver oblast i Russland med om lag 40 000 innbyggjarar. Han ligg ved sørbreidda av Ivankovo-reservoaret i Volga, rundt 60 km aust for Tver. 

Byen vart grunnlagd i 1806 og fekk bystatus i 1937.

Busetnader grunnlagde i 1806
Byar ved Volga
Krasnyj Kholm

Krasnyj Kholm (russisk Кра́сный Холм, tyder Raud ås) er ein by i Tver oblast i Russland med om lag 6000 innbyggjarar. Han ligg 160 km nordaust for Tver. 

Krasnyj Kholm vart først nemnt i 1518, som landsbyen Spas-na-Kholmu. Landsbyen høyrde til Antonijev av St. Nikolai-klosteret til landområdet vart sekularisert i 1764. I 1776 fekk byen byrettar og det noverande namnet sitt. Jernbanen mellom Rybinsk og St. Petersburg nådde Krasnyj Kholm i 1899, og sette fart på byutviklinga.

Ved breidda av elva Mologa, mindre enn tre kilometer frå Krasnyj Kholm, ligg ruinane av Antonijevklosteret som gav opphav til byen. Klosterkatedralen vart bestilt av Andrej Bolsjoj i 1481. Han vart innvigd i 1493 og vart ombygd i kalkstein eit halvt hundreår seinare. Denne bygningen, som var den eldste i oblasten, vart lagt i grus av bolsjevikane. Han står framleis utan tak og forfell.

Bakgrunnsstoff 
 Ruins of the Krasnokholmsky Monastery

Kjelder 
 Delar av denne artikkelen bygger på «Krasnyj Kholm» frå , den 25. januar 2009. 
 

Busetnader grunnlagde i 1518
Kuvsjinovo

Kuvsjinovo (russisk Кувши́ново) er ein by i Tver oblast i Russland med om lag 10 000 innbyggjarar. Han ligg ved elva Osuga, 110 km vest for Tver. 

Han vart grunnlagd i 1910 og fekk byrettar i 1938. 

Busetnader grunnlagde i 1910
Likhoslavl

Likhoslavl (russisk Лихосла́вль) er ein by i Tver oblast i Russland med om lag 12 000 innbyggjarar. Han ligg rundt 40 km nordvest for Tver, ved jernbanen Moskva – Sankt Petersburg. 

Likhoslavl voks til ein by på staden til busetnadene Ostasjkovo (russisk: Осташково, grunnlagt i 1624, og Likhoslavl, som første gong er nemnt på byrjinga av 1800-talet). Han fekk bystatus i 1925.

Kjende personar frå Likhoslavl 
 Vladimir Sokolov - sovjetisk diktar.
 Olesja Rulin - skodespelar.

Kjelder 
 Delar av denne artikkelen bygger på «Likhoslavl» frå , den 25. januar 2009. 
 

Busetnader grunnlagde i 1624
Nelidovo

Nelidovo (russisk Нелидово) er ein by i Tver oblast i Russland med om lag 25 000 innbyggjarar. Han ligg i Valdajhøgdene, ved elva Mezja, ei sideelv til Daugava, 210 km sørvest for Tver. 

Nelidovo vart grunnlagd i 1900 som ein busetnad ved ein jernbanestasjon med same namn på Moskva – Riga-banen. Han fekk bystatus i 1949.

Kjelder 
 Delar av denne artikkelen bygger på «Nelidovo» frå , den 25. januar 2009.

Bakgrunnsstoff 

Busetnader grunnlagde i 1900
Ostasjkov

Ostasjkov (russisk Оста́шков) er ein by i Tver oblast i Russland med om lag 19 000 innbyggjarar. Han ligg 175 km vest for Tver, på ei halvøy på sørsida av Seligersjøen.

Øya Klitsjen vart først nemnd i eit brev sendt av storhertug Algirdas av Litauen til Patriarken av Konstantinopel i 1371. Etter at øya fleire år seinare vart plyndra av sjørøvarar frå Novgorod, flytta dei to overlevande frå Klitsjen, Ostasjko og Timofej, til fastlandet, der dei grunnla landsbyane Ostasjkovo og Timofejevo. Den første høyrte til Moskvapatriarken, og den andre Josef Volokolamsk-klosteret. I 1770 vart begge landsbyane slått saman til byen Ostasjkov.

Hovudgatene vart lagde ut i nyklassisk stil etter planane til Ivan Starov i 1772. Lokale landemerke er mellom anna Maria Himmelfartskyrkja frå 1689, Treeiningskatedralen frå 1697, Teiknklosteret (1673, 1730-talet, 1880-talet, og Zjitnyjklosteret frå midten av 1700-talet. Det finst òg ei fantasifull søyle reist av folket i Ostasjkov i 1787 for å markere staden der eit trefort frå 1587 ein gong stod. Den vakre arkitekturen i byen og den attraktive plasseringa ved innsjøen gjer Ostasjkov til eit av dei mest populære reisemåla i dei vestlege områda av Russland.

Bakgrunnsstoff 
 Ostasjkov historie og monument
 Fotografi av Ostasjkov i 1910 og 2003

Kjelder 

 Delar av denne artikkelen bygger på «Ostasjkov» frå , den 25. januar 2009. 
 

Busetnader grunnlagde på 1300-talet
Thomas B. Bennett

Thomas B. Bennett () var ein britisk-norsk forretningsmann, fødd i Storbritannia. 

Thomas Bennett var far til Francis Bennett.

Thomas Bennett etablerte i 1850 det fyrste reisebyrået i Noreg, med underkontor i mange byar i Noreg og andre land.

Kjelder 
 Red. Daniel Helset i Norsk Allkunnebok

Norske forretningsfolk
Reiseliv i Noreg
Gravlagde på Vår Frelsers gravlund
Folk frå London
Staritsa

Staritsa (russisk Старица) er ein by i Tver oblast i Russland med om lag 9000 innbyggjarar. Byen ligg ved Volga, 70 km sørvest for Tver. 

Byen er delt i to delar av elva: den venstre (vestlege) og største, kalla bydelen, og den høgre (austlege) Moskva-delen.

Historie 

Byen vart grunnlagd i 1297 som Gorodok (russisk: Городо́к - litleby). I 1365 vart byen flytta frå den høge høgrebreidda til den lågare venstresida av Volga, og fekk då namnet Novyj Gorodok (russisk: Но́вый Городо́к - Nye litleby). 

Frå 1400-talet har byen heitt Staritsa, som er russisk for «gammalt elveleie». Namnet vart derimot feiltolka av heraldistane som laga byvåpenet til Staritsa, der dei plasserte eit bilete av ei gammal nonne, som er ei anna tyding av ordet «staritsa». I 1485 vart byen underlagt Storfyrstedømet Moskva saman med resten av Fyrstedømet Tver.

På 1400-talet vart fyrstedømet styrt av son til Ivan III, Andrej, og så av den andre sonen til Andrej, Vladimir. Trass i at Ivan den grufulle hadde born, så vart Vladimir av bojarane sett som den einaste arvingen hans. Då tsaren mistenkte fyrsten i Staritsa for å stå bak eit komplott mot han, vart Vladimir og borna hans tvinga til å ta gift.

I 1775 vart Staritsa senter for ein ujezd. Frå oktober 1941 til januar 1942 var byen okkupert av tyske styrkar.

Økonomi og næringsliv 
Hovudnæringane i Staritsa består av tekstilfabrikkar, mekanisk industri og jordbruksretta industri.

Attraksjonar 

På austsida av elva kan ein sjå tydelege spor etter ein tidlegare busetnad, med store vollar og haugar.

På venstrebreidda av elva står Maria Himmelfart-kloster, med ein kalksteinskatedral frå 1530 og ein spisesal frå 1570, samt fleire kyrkjer frå 1700- og 1800-talet.

Byen sin Boris og Gleb-katedral er ein nyklassisk bygning oppført mellom 1805 og 1820. Den erstatta ein av mirakla i gammal russisk arkitektur, ein mangespira katedral bygt på 1560-talet av dei same meistrane som arbeidde på Vasilijkatedralen i Moskva. Det vert sagt at katedralane i Moskva og Staritsa var to systrer, akkurat som fyrstane i dei to byene, Ivan og Vladimir, var to brør.

Holer 
Dei mange gamle kalksteinsbygningane i byen er oppført av stein frå dei mange (no nedlagde) kalksteinsbrota i området. Kalksteinsbrota, som er frå 1700- og 1800-talet, er kjende hos russiske speleologar. Brota vart laga av dei lokale innbyggjarar, utan noko overordna plan, så dei kan vere veldig kronglete og kan nyttast som ein mindre modell for horisontale hole-labyringar. Dei største brota har gangar med ei samla lengd på 3-4 km. Gangane er reine og tørre, noko som er uvanleg for Moskva-regionen.

Frivillige prøver for tida å overtale den lokale administrasjon til å sjå på holene som ei lokal arv, og å organisere bruken av dei. Med dagens ustrukturerte bruk blir brota gradvis øydelagde på grunn av uforsiktige vitjande.

Bakgrunnsstoff 
 Russisk artikkel om Staritsa

Kjelder 
 Delar av denne artikkelen bygger på «Staritsa» frå , den 25. januar 2009. 
 

Busetnader grunnlagde på 1200-talet
Byar ved Volga
Francis Bennett

Francis Bennett () var ein norsk forretningsmann, fødd i Vestre Aker. 

Francis Bennett var son til Thomas B. Bennett. Han var medeigar og direktør i Bennetts resiebureau AS frå 1891 til 1936, seinare direktør i Winge & Co.s Reisebureau AS. Han har skrive reisehandbøker og ordbøker.

Kjelder 
 Red. Daniel Helset i Norsk Allkunnebok

Norske forretningsfolk
Reiseliv i Noreg
Folk frå Oslo
Torzjok

Torzjok (russisk Торжо́к) er ein by i Tver oblast i Russland med om lag  000 innbyggjarar. Han ligg ved elva Tvertsa, 60 km vest for Tver. Innbyggertall: 48 967 (folketelling 2002).

Historie 

Torzjok vart første gong nemnd i skriftlege kjelder i 1139. Mongolane brende byen i 1238, men dei gjekk ikkje vidare nordover til Novgorod. På den tida kontrollerte byen den einaste ruta for kornleveransar til Novgorod. Om Torzjok blokkerte ruta ville det verte kornmangel og hungersnaud i Novgorod. Torzjok vart derfor kjent som nøkkelen til Novgorod-republikken og skifta ofte hender under føydale krigar.

Byen vart innlemma i Storfyrstedømet Moskva med resten av Novgorod-republikken i 1478. Den polske armeen plyndra ofte byen under problemtida. Under det russiske keisardømet vart Torzjok kjend som ein viktig poststasjon på hovudvegen frå Moskva til St. Petersburg.

Attraksjonar 
I Torzjok finn ein fleire kyrkjer bygt på 1600-talet eller tidleg på 1700-talet. Under Katarina den store vart det gamle Boris og Gleb-klosteret ombygd i nyklassisk stil av ein lokal landeigar, fyrst Lvov. Hovudkyrkja i byen er katedralen frå 1374. I tillegg finst det vesle reisepalasset til Katarina II.

Kjende personar frå Torzjok 
 Aleksej von Jawlensky, russisk ekspresjonistisk målar.

Bakgrunnsstoff 
 Torzjok på nye og gamle bilete

Kjelder 
 Delar av denne artikkelen bygger på «Torzjok» frå , den 25. januar 2009. 
 

Busetnader grunnlagde på 1100-talet
William Sterndale Bennett

Sir William Sterndale Bennett () vare in engelsk pianist og komponist, professori musikk ved Universitetet i Cambridge frå 1856. Han grunnla ein skole i Mendelssohn-Schumann-stil.

Kjelde 
 Øystein Gaukstad i Norsk allkunnebok

Engelske komponistar
Publius C. Clodius

Publius Clodius Pulcher (Clodius d.e.) () var ein romersk politikar, av den gjeve Clodius-ætta. Han vart plebei- og almugetribun frå 59 f.Kr.

Clodius var motstandar av Cicero, og fekk lyst han i utlegd av di han hadde avretta hjelpesmennene til Catilina utan dom. I stridane som følgde, vart Clodius myrda av Milo på Via Appia. Då folket laga «bålferda» for Clodius, vart rådhuset lagt i oske.

Kjelde 
 Kristen Weierholt i Norsk Allkunnebok.

Litteratur 
 W.J. Tatum, The Patrician Tribune. Publius Clodius Pulcher, Chapel Hill 1999
 L. Fezzi, Il tribuno Clodio, Roma-Bari 2008

Romerske politikarar
Toropets

Toropets (russisk Торо́пец) er ein by i Tver oblast i Russland med om lag 13 000 innbyggjarar. Han ligg i Valdajhøgdene, ved elva Toropa, rundt 270 km vest for Tver.

Historie 
Byen vart første gong nemnt i skriftlege kjelder alt i 1074. Han høyrde då til fyrstane i Smolensk. I 1167 var byen stor nok til å ha egne fyrstar. Den mest kjende av dei var Mstislav den modige. Sonesonen hans, Aleksander Nevskij, gifta seg med Aleksandra av Polotsk i Toropets i 1239. 

På midten av 1400-talet hamna byen under Storhertugdømet Litauen, som måtte avstå han til Ivan III etter Slaget ved Vedrosja i 1503. Tidleg på 1600-talet vart Toropets plyndra av den polske armeen. I 1777 vart byen ein del av Pskov gubernija. 

I 1935 vart byen lagt inn under Kalinin oblast (dagens Tver oblast). Byen var okkupert av Wehrmacht frå 29. august 1941 til 21. januar 1942, då han vart frigjeve under Toropets-Kholm operasjonen.

Kjelder 
 Delar av denne artikkelen bygger på «Toropets» frå , den 25. januar 2009. 
 

Busetnader grunnlagde på 1000-talet
Udomlja

Udomlja (russisk Удомля) er ein by i Tver oblast i Russland med om lag 30 000 innbyggjarar. Han ligg rundt 130 km nordvest for Tver, ved jernbanen Rybinsk – Bologoje. 

Byen vart grunnlagd i 1869 som ein busetnad ved jernbanestasjonen Troitsa. Han fekk status som urbanliknande busetnad i 1961. I 1974 starta bygginga av Kalinin kjernekraftverk i Udomlja. Han fekk bystatus i 1981.

Kjelder 
 Delar av denne artikkelen bygger på «Udomlja» frå , den 25. januar 2009. 
 

Busetnader grunnlagde i 1869
Vesiegonsk

Vesjegonsk (russisk Весьего́нск) er den nordlegaste byen i Tver oblast i Russland med om lag 8000 innbyggjarar. Han ligg ved Rybinsk-reservoaret, rundt 220 km nord-nordaust for Tver. Den historiske delen av Vesjegonsk vart lagt under vatn då Rybinsk-reservoaret vart fylt. 

Han vart grunnlagd i 1564 og fekk bystatus i 1776. 

Busetnader grunnlagde i 1564
Byar ved Volga
Zubtsov

Zubtsov (russisk Зубцо́в) er ein by i Tver oblast i Russland med om lag 7000 innbyggjarar. Han ligg der elvane Volga og Vazuza renn i hop, 120 km sørvest for Tver. 
 
Zubtsov vart først nemnd i skriftlege kjelder i 1216. I mellomalderen var byen ei grensefestning for Fyrstedømet Tver. Storfyrstedømet Moskva annekterte fyrstedømet i 1485. Etter det var byen hovudsakleg viktig som ein marknad handel med lin. Den nyklassisistiske katedralen i byen vart bygd i 1801.

Kjelder 
 Delar av denne artikkelen bygger på «Zubtsov» frå , den 25. januar 2009. 
 

Busetnader grunnlagde på 1200-talet
Byar ved Volga